section_heading: Kapela na vojnom groblju
paragraph_text: Projekt obnove osječkog novog ratničkog, vojničkog, groblja jedan je od prvih angažmana Švagel-Lešića u Osijeku. U jednom novinskom članku naveden je kao autor nacrta za rekonstrukciju ratničko-vojničkoga groblja te se također i u osobnoj arhivi umjetnika nalaze kopije nacrta, koje se odnose na pravoslavnu kapelu, ali bez naslova i bez signature. Nacrte iz umjetnikove osobne arhive može se povezati s njegovim angažmanom u projektu obnove vojnog groblja u Osijeku, međutim nije moguće utvrditi sa sigurnošću koja je bila njegova uloga niti koliko je udio imao u tom projektu.